Nunivak uhartea

Nunivak uhartea (, ) Alaskan dagoen uharte bat da, Estatu Batuetan. Herrialde hartako zortzigarren uharte handiena da, hala ere 2010eko erroldaren arabera 191 biztanle ditu, guztiak ere Mekoryuk herrian bizi dira.

 Geografia 
Bering itsasoan kokaturik dago, Yukon eta Kuskokwim ibaiak itsasoratzen diren inguruan.

Ixura nahiko borobildua du, 77 km luzeran eta 106 km zabaleran. Guztira 4.209 km²-ko azalera du. Punturik altuena Roberts mendia (511 m) da.

 Geologia 
Uharte bolkanikoa da, permafrostak erabat estaltzen duena. 60 sumendi-kono inguru daude uhartean eta lau maar krater.

 Historia 
Antzinatik populatua izan da uhartea, gutxienez duela bi mila urtetik hona. 1821ean errusiarren espedizio batek aurkitu zuen Nunivak, baina kostaldea arriskutsua zenez bertako biztanleek izaera eta kulturari eusteko aukera izan zuten. Nunivaktarrek antzina maskarak egiten zituzten eta inguruko herriekin baliabideengatik trukatzen zituzten.

Mekoryuk da Nunivak uharteko asentamendu bakarra. Cup'ig leinuko inuitak dira. 1880. urtean Ivan Petrofek 702 biztanle zituela idatzi zuen. 1900an izandako izurri batek populazioa nabarmen jaitsi zuen eta emigrazioak are gehiago gutxitu zuen biztanleria.

 Iruditegia 

 Erreferentziak 

 Kanpo estekak 

Kategoria:Alaskako uharteak
Kategoria:Ozeano Bareko uharteak
Kategoria:Bering itsasoa